L 26/30 Jurnalul Oficial al Uniunii Europene 30.1.2010 V (Acte adoptate înainte de 1 decembrie 2009, în temeiul Tratatului CE, al Tratatului UE și al Tratatului Euratom) DECIZIA 2010/53/PESC A CONSILIULUI din 30 noiembrie 2009 privind încheierea Acordului între Australia și Uniunea Europeană privind securitatea informațiilor clasificate CONSILIUL UNIUNII EUROPENE, având în vedere Tratatul privind Uniunea Europeană, în special articolul 24, având în vedere recomandarea Preşedinției, întrucât: Cu ocazia reuniunii sale din 9 martie 2009, Consiliul a decis să autorizeze Preşedinţia, asistată de Secretarul General/Înaltul Reprezentant (SG(ÎR) și cu asocierea deplină a Comisiei, să deschidă negocierile, în confor- mitate cu articolul 24 din Tratatul privind Uniunea Europeană, cu Australia pentru a încheia un acord privind securitatea informațiilor. (1) Ca urmare a respectivei autorizări de a deschide nego- cierile, Preşedinția, asistată de SG/IR, a negociat un acord cu Australia privind securitatea informațiilor clasificate. Acordul ar trebui să fie aprobat, DECIDE: Articolul 1 Prin prezenta decizie se aprobă, în numele Uniunii Europene, Acordul între Australia și Uniunea Europeană privind securitatea informațiilor clasificate. Textul acordului se ataşează la prezenta decizie. Articolul 2 Preşedintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații. Articolul 3 Prezenta decizie produce efecte de la data adoptării. Articolul 4 Prezenta decizie se publică în Jurnalul Oficial al Uniunii Europene. Adoptată la Bruxelles, 30 noiembrie 2009. Pentru Consiliu Președintele B. ASK